**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117**

**zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky:**

***Spracovanie kompletnej projektovej dokumentácie pre stredisko environmentálnej výchovy (SEV) SAŽP v chránenom areály Dropie***

**1.** **Identifikácia obstarávateľskej organizácie**

Názov: Slovenská agentúra životného prostredia

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 20 21 12 58 21

IČ DPH: SK 20 21 12 58 21

URL: [www.sazp.sk](http://www.sazp.sk/)

Zastúpený: RNDr. Richard Müller, PhD. - generálny riaditeľ

Bankové spojenie: Štátna pokladnica SR

IBAN: SK37 8180 0000 0070 0038 9214

SK15 8180 0000 0070 0038 9222

BIC (SWIFT): SPSRSKBA

Kontaktná osoba: PhDr. Petra Baričová

Telefón: +421 48 4374 201 E-mail: [petra.baricovaa@sazp.sk](mailto:petra.baricovaa@sazp.sk)

**2. Predmet zákazky**

**2.1. Názov predmetu zákazky:**

***Spracovanie kompletnej projektovej dokumentácie pre stredisko environmentálnej výchovy (SEV) SAŽP v chránenom areály Dropie***

**2.2. Opis predmetu zákazky:**

Areál SEV SAŽP Dropie sa nachádza na Dolnom Žitnom ostrove - na území nížinných samôt - taní. Katastrálne spadá do 10 km vzdialenej Zemianskej Olče. Areál SEV SAŽP Dropie obklopuje Chránené vtáčie územie Ostrovné lúky. CHVÚ Ostrovné lúky poskytuje životný priestor naturovským druhom - sokolovi červenonohému, ľabtuške poľnej, strakošovi kolesárovi a mnohým iným.

Predmetom výzvy je výber dodávateľa projektu pre spracovanie kompletnej projektovej dokumentácie pre stredisko environmentálnej výchovy (SEV) SAŽP v chránenom areály Dropie, ktorý sa nachádza 10 km od Zemianskej Olče.

SEV Dropie je súčasťou Odboru environmentálnej výchovy, vzdelávania a osvety, ktorý je organizačnou jednotkou Slovenskej agentúry životného prostredia. V súčasnosti poskytuje areál možnosti ubytovania v ubytovni, alebo vo vlastných stanoch. Súčasťou prírodného areálu je aj jazierko, kryté posedenie, detské ihrisko, hospodársky dvor či informačné centrum dropa fúzatého.

Výsledkom projekčnej činnosti je návrh objektu SEV podľa požiadaviek zadávateľa projektovej dokumentácie. Objekt SEV musí v čo najväčšej miere uvažovať s riešeniami konštrukcii – nosné aj nenosné - za pomoci použitia recyklovaných materiálov. SEV navrhnúť s maximálne dvoma nadzemnými podlažiami a úžitkovou plochou do 1800 m2. Stredisko environmentálnej výchovy má mať kapacitu 70 – 90 lôžok. Strava sa bude do kuchyne dovážať a následne cez výdajný pult podávať stravníkom v jedálni. Kuchyňu riešiť s priestorom pre ohrev jedla a podávanie jedla, priestorom pre umývanie riadu, skladom a dennou miestnosť pre zamestnancov. Je nutné uvažovať s návrhom ošetrovne a izolačky pre ubytovaných návštevníkov SEV. Pre návrh environmentálnej učebne je potrebné spracovať samotnú doplňujúcu projektovú dokumentáciu. Environmentálna učebňa má slúžiť pre 100 ľudí. V objekte bude samostatná technická miestnosť pre zbieranie a meranie všetkých potrebných údajov o hospodárení a efektívnosti stavby. Ďalšími potrebnými priestormi v objekte je administratívna časť, kancelária, vstupná časť, recepcia a hygiena s ktorými je potrebné uvažovať. Dispozičná štúdia SEV poskytnutá zadávateľom v rámci podkladov k naceneniu projektovej dokumentácie slúži ako predbežný dispozičný návrh objektu, pričom jej materiálové a technické riešenie nie je pre projektanta záväzné. Projektant taktiež môže predložiť vlastný návrh dispozičného a technického riešenia, ktorý je nutné pred ďalšími stupňami projekcie nutné odsúhlasiť zadávateľom.

Veľký dôraz je potrebné klásť na architektonické stvárnenie a materiálové riešenie navrhovaného objektu. Pre SEV je doporučené použiť prírodné prvky a materiály s nízkou uhlíkovou stopou a obnoviteľné zdroje. Vhodným architektonickým návrhom a technologickým spracovaním je SEV potrebné navrhnúť a realizovať, ako pasívnu budovu.

Projektant musí pri návrhu objektu aktívne spolupracovať so zložkami štátnej správy zodpovednými za zabezpečenie ochrany prírody v danej lokalite – IV. Stupeň ochrany prírody a Chránené vtáčie územie. Pri návrhu objektu a návrhu organizácie výstavby musí projektant plne zapracovať a akceptovať požiadavky vyplývajúce z konzultácii na dotknutých orgánoch štátnej správy ochrany prírody.

**Technické požiadavky:**

**Vegetačná strecha**

Pre riešenie strechy je nutné uvažovať s plochou strechou. Strecha musí byť min. 30 % účelová, vegetačná (pochôdzna) s intenzívnou zeleňou, kde sa môžu vyskytovať dreviny s potrebou hrúbky zemného substrátu od 800 až 1300 mm. Vyhradená časť strechy bude určená na poskytnutie estetického zážitku v podobe strešného parku. Na streche musí byť možné vysádzať trávnaté koberce, kríky, kvety a vybrané druhy menších stromov. Pre túto časť strechy je nutné zabezpečiť zavlažovanie, elektrickú energiu a občasnú údržbu.

Zvyšných 60% je nutné navrhovať ako extenzívnu zelenú strechu. Hrúbka substrátu pre túto časť strechy je nutné uvažovať do 200 mm resp. max. do 250 mm. Strecha musí byť riešená ako bez údržbová, navrhnutá do podmienok klimatického pásma umiestnenia stavby.

**Zelená fasáda**

Zelenú fasádu riešiť na minimálne 10% z celkovej plochy fasády. Zelená fasáda skrášľuje plochu fasády ale hlavne v lete chladí, v zime zahrieva budovu a vytvorí tak priaznivú mikroklímu. Pri návrhu je potrebné zohľadniť zaťaženie zelenou fasádou a pomocnou nosnou konštrukciou na ktorej bude osadená.

**Zateplenie**

Tepelné izolácie riešiť z prírodných materiálov s nízkou uhlíkovo stopou napr. fúkaná celulózová izolácia, izolácia z drevených vlákien a pod.

**Dažďová, úžitková voda**

Je potrebné vytvoriť podmienky a zabezpečiť technológie na využívanie dažďovej, resp. úžitkovej vody. Pre spracovanie projektu je potrebné uvažovať s využitím na splachovanie WC, na upratovanie priestorov a prípadné umývanie áut a pod., zavlažovanie záhrad a strešnej zelene, vykurovanie. V neposlednom rade by mala byť dažďová voda využívaná aj pri samotnej stavbe objektu strediska environmentálnej výchovy „SEV“. Okrem dažďovej vody je možné pre vyššie spomínané účely využiť ako doplňujúci zdroj studňu.

**Odpadové vody**

Pre spracovanie odpadových vôd sa požaduje vybudovanie koreňovej čističky odpadových vôd (ďalej len „KČOV“). Keďže KČOV produkujú malé množstvo hygienicky vyhovujúceho kalu, tento kal sa bude využívať ako ekologické hnojivo.

**Vykurovanie**

Vykurovanie a chladenie musí byť zabezpečené vhodnou kombináciou osadenia stavby a teda jej orientáciu k svetovým stranám, statickými, pohyblivými prvkami stavby, odrazovými plochami a technológiami využívaných obnoviteľné zdroje.

Zdroje pre vykurovanie a chladenie musia pozostávať výhradne z obnoviteľných zdrojov. Správny návrh a kombinácia jednotlivých zariadení bude súčasťou projektu. Jedná sa predovšetkým o získavanie tepla, chladiacej látky a elektrickej energie. Navrhované možné zariadenia a ich systémy sú: tepelné čerpadlá, solárne panely, fotovoltické panely, lokálne veterné elektrárne. Sekundárny spôsob vykurovania môže byť riešený pomocou kotlov na drevo a biomasu.

**Rekuperačné jednotky a vetranie**

Vhodné pre vetranie objektu je spracovať a opätovne využívať už vyprodukované teplo pomocou rekuperačných jednotiek v zimnom období a v letnom využiť ako zdravý a ekonomický model chladenia.

Keďže sa jedná o zariadenie slúžiace na rekreačný účel je nutné pri návrhu dbať na nízku hlučnosť vzduchotechnických jednotiek a nízke výfukové rýchlosti z distribučných elementov, ktoré nebudú nepríjemne narúšať tepelnú pohodu osôb. Rovnako dôležité je dodržať vysokú účinnosť rekuperácie daných vzt zariadení

**Vnútorná pohoda a klíma**

Na vytvorenie konštantnej vlhkosti a podporenie zdravej klímy v interiéry požadujeme vytvorenie hlinených omietok. Hlinené omietky musia predstavovať 100% ekologický produkt.

**Získavanie elektrickej energie**

Elektrická energia musí byť získaná výhradne z obnoviteľných zdrojov. Správny návrh a kombinácia jednotlivých zariadení bude súčasťou projektu. Vhodným systémom je napr. riešenie fotovoltických systémov.

V projekte sa uvažuje s inštaláciou fotovoltaického zdroja na streche budovy. Súčasťou systému sa uvažujú fotovoltaické panely, rozvádzač jednosmernej časti, striedač, batérie a rozvádzač striedavej časti. Fotovoltaická elektráreň – FVE bude umiestnená na streche objektu. FVE bude vyrobenú elektrickú energiu dodávať pre nabíjacie stanice elektromobilov a nabíjacie stanice elektro bicyklov v exteriéri. V hlavnom rozvádzači sa umiestni prepínač siete z off grid (napájanie z fotovoltických panelov) na on grid (napájanie z batérií). S lítiovými batériami je možné akumulovať prebytočnú energiu na dobu, keď kedy nebude dostatočné vyrábaná energia zo solárnych panelov. Vďaka batériam je objekt chránený aj voči nepredvídaným výpadkom energie.

**Automatizácia a „inteligencia“ systémov**

Pre ekonomické fungovanie systémov je vhodné uvažovať s automatizáciou založenou na senzoroch napr. svetelný, tepelný, veterný a pod. „Inteligentné“ riešenie objektu musí zabezpečovať vo veľkej miere autonómne fungovanie všetkých systémov zabezpečujúcich energeticky úspornú, ekonomickú a bezpečnú prevádzku budovy. Ide hlavne o správny návrh nasledovných okruhov:

- návrh sieťovej infraštruktúry

- návrh sledovania aktuálneho stavu spotreby médií (voda, elektrika) objektu v reálnom čase

#### - návrh zberu, archivácie a spracovania dát výroby a spotreby médií v objekte

#### - návrh vizualizácie procesov, generovanie reportov

- návrh perimetra bezpečnostného kamerového systému

#### - návrh automatickej regulácie procesov

- návrh zabezpečenia elektrického rozvodu pre ,,Enviroučebnu‘‘

- návrh rozloženia a pokrytia pre bezdrôtovú sieť

#### - návrh prediktívnej údržby

**Návrh sieťovej infraštruktúry**

Návrh sieťovej infraštruktúry je kriticky krok pri budovaní akejkoľvek sieťovej infraštruktúry, ktorá musí zohľadňovať normy a uloženie, trasovanie a umiestnenie koncových prípojných bodov a zároveň aj centrálnych rozvodov pre umiestnenie centrálnych aktívnych prvkov. Dôležité je dbať na vzdialenosť medzi prípojným bodom a centrálnym rozvodom, dôležite je zohľadňovať tvar budovy, pokrytie pripojením a voľba vhodného média pre prenos signálu. Preto požadujeme odborný návrh sieťovej infraštruktúry.

**Návrh perimetra bezpečnostného kamerového systému**

Kamerový systém podlieha normám a ochrane osobných údajov aj podľa SR zákonov a GDPR, preto je dôležite, aby kamerový systém bol navrhnutý tak aby poskytoval maximálnu ochranu a bezpečnosti a zároveň spĺňal zákonné podmienky.

**Návrh zabezpečenia elektrického rozvodu pre ,,Enviroučebňu‘‘**

Enviroučebňa bude verejne prístupná miestnosť, kde budú do kontaktu so zariadeniami prichádzať aj verejnosť a ľudia a správna elektroinštalácia podľa noriem je kriticky dôležité, aby bolo možné pripojiť všetky zariadenia a el. rozvod zvládol dodať dostatočne napätie a ochranu pred preťažením.

**Návrh rozloženia a pokrytia pre bezdrôtovú sieť**

Bezdrôtová sieť funguje na princípe rádiových vĺn, ktoré sa na základe svojej charakteristiky šíria podľa typu antény rôznym smerom. Preto je dôležite, aby pred samotnou realizáciou bezdrôtovej siete bol vykonaný odborný návrh, presne umiestnenie, zamerania a špecifikácia presných modelov zariadení.

**Návrh inteligentného riešenia odpadu**

Zabezpečenie inteligentnej správy odpadu v objekte prostredníctvom ,,smart‘‘ odpadkového systému. Systém musí zabezpečiť minimalizovanie objemu odpadu ktorý vzniká v objekte a zabezpečiť tak efektívnosť zberu a triedenia. Systém musí byt dostupný pri všetkých hlavných vchodoch do objektu, musí byť odolný voči vandalizmu a proti požiaru.

**Technické riešenie**

Na vykurovanie a klimatizovanie miestností budú navrhnuté tepelné čerpadlá vzduch/voda s vysokým COP. Vonkajšie jednotky budú umiestnené na streche, alebo fasáde objektu. Pokrytie tepelných strát príp. tep. ziskov zabezpečia jednotky typu fancoil v izbách a podstropné jednotky v predsieni. Na každú vonkajšiu jednotku budú napojené dve jednotky fancoil a jedna podstropná jednotka. Vstupná hala s recepciou, jedáleň, výdaj jedál, denná miestnosť a kancelária budú vykurovné rovnakým systémom. Počet vonkajších jednotiek a ich veľkosť bude závisieť na výpočte tepelných strát a ziskov (rieši projekt PSP). Prednášková hala bude vykurovaná, vetraná a klimatizované samostatne pomocou vzduchotechnickej jednotky s kondenzačnou jednotkou.

Na ohrev teplej vody budú slúžiť dva 1000 litrové bivalentné zásobníky vody umiestnené v sklade. Od zásobníka TV umiestneného v sklade bude realizovaný rozvod k jednotlivým odberným miestam. Zdrojom tepla na ohrev TV budú použité solárne panely v kombinácii s vysokoteplotným tepelným čerpadlom.

**Vetranie**

V sociálnych priestoroch budú umiestnené nástenné odsávacie ventilátory napojené na svetelný okruh s časovým dobehom. Všetky miestnosti budú vetrané pomocou malých rekuperačných jednotiek.

Keďže sa jedná o zariadenie slúžiace na rekreačný účel je nutné pri návrhu dbať na nízku hlučnosť vzduchotechnických jednotiek a nízke výfukové rýchlosti z distribučných elementov, ktoré nebudú nepríjemne narúšať tepelnú pohodu osôb. Rovnako dôležité je dodržať vysokú účinnosť rekuperácie daných vzt zariadení (cca 90%).

**Nakladanie s odpadmi**

Zabezpečenie inteligentnej správy odpadu v objekte prostredníctvom ,,smart‘‘ odpadkového systému. Systém musí zabezpečiť minimalizovanie objemu odpadu ktorý vzniká v objekte a zabezpečiť tak efektívnosť zberu a triedenia. Systém musí byt dostupný pri všetkých hlavných vchodoch do objektu, musí byť odolný voči vandalizmu a proti požiaru.

Spracovanie a separovanie bioodpadu bude zabezpečené formou novovybudovaných kompostov na pozemku investora.

V navrhovanom objekte je potrebné navrhnúť miestnosť, ktorá bude slúžiť ako učebňa na separovanie. Miestnosť musí byť dostatočne vetraná a taktiež musí spĺňať požiadavky pre edukačnú učebňu. V tejto miestnosti budú mať žiaci možnosť nahliadnuť do základných princípov separácie.

V prípade použitia/uvedenia kontrétnych značiek systémov, typov výrobkov, označení výrobcov v poskytnutej dokumentácii bude verejný obstarávateľ akceptovať ekvivalent.

**Predmet výzvy**

**Požiadavky pre spracovanie ponuky Projektových dokumentácií v nasledovnom rozsahu:**

* Projekt architektúry – stavebná časť
* Projekt environmentálnej učebne – technické riešenie
* Projekt statiky
* Projekt elektroinštalácií
* Projekt zdravotechniky
* Projekt vykurovania a chladenia
* Projekt vzduchotechniky
* Projekt požiarnej ochrany
* Projekt elektronického požiarneho systému – EPS
* Projekt stabilné hasiace zariadenie - SHZ
* Projekt merania a regulácie – MaR
* Projekt dopravného riešenia
* Projekt špecifikácie materiálov a výrobné výkresy nábytku
* Projekt popisu fungovania interaktívnych expozícií so štruktúrou HW a SW
* Projekt sadových úprav
* Projekt organizácie výstavby
* Energetické projektové hodnotenie budov
* Výkaz výmer a rozpočet

**Projekty spracovať v rozsahu:**

* Projekt pre územné rozhodnutie
* Projekt pre stavebné povolenie a realizáciu stavby

Všetky projektové dokumentácie musia byť spracované v písomnej podobe v potrebnom rozsahu a počte 6 paré a zároveň predložené investorovi vo formáte dwg. a pdf na elektronickom nosiči.

Zhotoviteľ projektovej dokumentácie sa zaväzuje vykonávať autorský dozor počas realizácie stavby.

Náročnosť projekčných prác vyžaduje spracovanie kompletných projektov pod záštitou jednej projekčnej kancelárie.

**Zmena projektovej dokumentácie po vydaní stavebného povolenia:**

Vzhľadom k viaczdrojovému financovaniu projektu vybudovania strediska environmentálnej výchovy (SEV) SAŽP v chránenom areály Dropie, si verejný obstarávateľ vyhradzuje právo aj po dokončení projektovej dokumentácie dodávateľom a následnom prevzatí projektovej dokumentácie verejným obstarávateľom uplatniť dodatočné zmeny v projektovej dokumentácii po vydaní stavebného povolenia pred dokončením stavby. Zmeny v projektovej dokumentácii vykoná dodávateľ bez nároku na odmenu, pričom tieto dodatočné zmeny neprekročia 10 % z hodnoty zákazky s názvom Spracovanie kompletnej projektovej dokumentácie pre stredisko environmentálnej výchovy (SEV) SAŽP v chránenom areály Dropie.

**Predpokladaná cena stavby:** 2 000 000 s DPH

**2.3. Požadovaný rozsah plnenia:**

V zmysle opisu predmetu zákazky.

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky:** Miestom dodania výsledkov poskytnutej služby je sídlo zadávateľa zákazky.

**3.2.** **Trvanie dohody alebo lehoty uskutočnenia:**

* spracovanie projektových dokumentácií - stupeň Projekt pre územné rozhodnutie do 3 týždňov od odsúhlasenia štúdie zadávateľom (verejným obstarávateľom)
* spracovanie projektových dokumentácií -stupeň Projekt pre stavebné povolenie a realizáciu stavby do 4 týždňov od odsúhlasenia projektu pre územné rozhodnutie

1. **Zdroj finančných prostriedkov**

4.1 Predmet zákazky bude pravdepodobne financovaný z fondov EÚ (OPKŽP, Nórske granty, resp. iné zdroje) a z vlastných zdrojov

4.2 Verejný obstarávateľ neposkytne zálohové platby na dodanie predmetu zákazky.

4.3 Lehota splatnosti faktúry medzi objednávateľom a poskytovateľom je stanovená na 30 dní od dátumu jej doručenia objednávateľovi.

4.4 Poskytovateľ predloží objednávateľovi originály faktúr v troch vyhotoveniach.

4.5 Prílohou faktúry ako jej neoddeliteľná súčasť musí byť špecifikácia poskytnutých služieb s uvedením jednotlivých poskytnutých služieb a odplatou vyúčtovanou za jednotlivú službu.

**5. OBCHODNÉ PODMIENKY**

V súlade s Obchodným zákonníkom, návrhom zmluvy verejného obstarávateľa a opisom predmetu zákazky. Zmluva bude uzavretá až s úspešným uchádzačom.

**6 Príprava a obsah ponuky**

6.1 **Vyhotovenie ponuky**

6.1.1 Ponuka musí byť vyhotovená v písomnej forme, ktorá zabezpečí trvalé zachytenie jej obsahu.

6.1.2 Ponuka a ďalšie dokumenty musia byť predložené v slovenskom jazyku.

6.1.3 Uchádzač predloží ponuku v jednom origináli.

7 **Mena a ceny uvádzané v ponuke**

7.1 Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie dohody, pričom do svojich cien zahrnie všetky náklady spojené s plnením predmetu zákazky.

7.2 Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v EUR bez DPH.

7.3 Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.

7.4 Zmluvná cena uvedená v ponuke uchádzača v návrhu dohody musí platiť počas celého obdobia trvania dohody a nie je možné ju zvýšiť.

**8. Obsah ponuky uchádzača a podmienky účasti**

**Obsah ponuky**

Ponuka uchádzača musí byť podpísaná štatutárnym orgánom uchádzača a musí obsahovať:

* + 1. **Vlastný návrh ceny plnenia predmetu zákazky (podpísaný uchádzačom alebo osobou oprávnenou podpisovať za uchádzača),** špecifikovaného v tejto Výzve a súčasne v súlade s informáciami uvedenými v tejto Výzve v predpísanej štruktúre: Návrh na plnenie kritéria, ktorý tvorí prílohu č. 1 tejto výzvy.

2. **Doklady preukazujúce splnenie týchto podmienok účasti týkajúcich sa osobného postavenia uvedené nižšie (Požaduje sa predložiť ako originál alebo ako jeho úradne overenú kópiu):**

1. nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie, v Slovenskej republike alebo v štáte sídla, miesta podnikania alebo obvyklého pobytu,

b) je oprávnený dodávať tovar, uskutočňovať stavebné práce alebo poskytovať službu,

c) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

Uchádzač, preukazuje splnenie podmienok účasti týkajúce sa osobného postavenia:

a) písm. a) doloženým potvrdením zdravotnej poisťovne a Sociálnej poisťovne nie starším ako tri mesiace,

b) písm. b) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

c) písm. c) doloženým čestným vyhlásením (vzor podľa prílohy č. 5).

c) Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

d) Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

e) Hospodársky subjekt vo verejnom obstarávaní môže preukázať splnenie podmienok účasti osobného postavenia podľa § 152 ods. 1 zákona o verejnom obstarávaní zápisom do zoznamu hospodárskych subjektov. Uchádzač zapísaný v zozname hospodárskych subjektov podľa zákona o verejnom obstarávaní nie je povinný v procese verejného obstarávania predkladať vyššie uvedené doklady na preukázanie osobného postavenia.

f) Obstarávateľská organizácia uzná rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Obstarávateľská organizácia musí prijať aj iný rovnocenný doklad predložený uchádzačom.

g) Obstarávateľská organizácia pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil vyššie uvedené doklady alebo iný rovnocenný zápis alebo potvrdenie o zápise podľa § 152 ods. 3 zákona o verejnom obstarávaní,

h) Hospodársky subjekt vo verejnom obstarávaní môže preukázať splnenie podmienok účasti osobného postavenia podľa § 152 ods. 1 zákona o verejnom obstarávaní zápisom do zoznamu hospodárskych subjektov. Uchádzač zapísaný v zozname hospodárskych subjektov podľa zákona o verejnom obstarávaní nie je povinný v procese verejného obstarávania predkladať vyššie uvedené doklady na preukázanie osobného postavenia.

i) V prípade, ak úspešný uchádzač nebude zapísaný v zozname hospodárskych subjektov, podmienku účasti podľa § 32 ods. 1 písm. e) zákona o verejnom obstarávaní si verejný obstarávateľ overí prostredníctvom informačného systému verejnej správy „OverSi.gov.sk“.

j) Ak z technických dôvodov nebude možné získať údaje alebo výpis z uvedeného informačného systému verejnej správy v rozsahu zdrojových registrov bezodkladne, verejný obstarávateľ požiada úspešného uchádzača o predloženie výpisu z príslušných zdrojových registrov v listinnej podobe. Listinná podoba výpisu podľa predchádzajúcej vety nesmie byť staršia ako 30 dní.

**3. Doklady preukazujúce splnenie týchto podmienok účasti týkajúcich sa finančného a ekonomického postavenia: Uchádzač musí spĺňať podmienky účasti týkajúce sa finančného a ekonomického postavenia podľa ustanovenia § 33 ods. 1 písm. d) Zákona o VO - Prehľad o dosiahnutom obrate v oblasti, ktorej sa predmet zákazky týka za posledné tri kalendárne roky, za ktoré sú dostupné v závislosti od vzniku alebo začatia prevádzkovania činnosti.**

**Minimálna požadovaná úroveň štandardov:**

Verejný obstarávateľ určil minimálny štandard (úroveň) na preukázanie splnenia tejto podmienky skutočnosť, aby dosiahnutý obrat v oblasti, ktorej sa predmet zákazky týka, t.j. realizácia projekčných činností, spolu za posledné tri kalendárne roky, za ktoré sú dostupné v závislosti od vzniku alebo začatia prevádzkovania činnosti, bol minimálne vo výške **139 000,- eur bez DPH (slovom: jedenstotridsaťdeväťtisíc).** Uchádzač predloží ako doklad na preukázanietejto podmienky účasti čestné vyhlásenie o dosiahnutom obrate v oblasti, ktorej sa predmet zákazky týka za posledné tri kalendárne roky, za ktoré sú dostupné v závislosti od vzniku alebo začatia prevádzkovania činnosti. Ak bude v čestnom vyhlásení uvedený objem v inej mene ako Euro použije sa na prepočet z inej meny na Euro kurz inej meny k mene Euro, ktorý bol v danom období zverejnený ECB ako posledný v príslušnom kalendárnom roku.

Čestné vyhlásenie musí byť podpísané ucházačom alebo osobou oprávnenou konať za uchádzača. Požaduje sa predložiť ako originál alebo ako jeho úradne overenú kópiu.

**4. Doklady preukazujúce splnenie týchto podmienok účasti týkajúcich sa finančného a ekonomického postavenia: Uchádzač musí spĺňať podmienky účasti týkajúce sa finančného a ekonomického postavenia podľa ustanovenia § 33 ods. 1 písm. b) Zákona o VO - potvrdenie o poistení zodpovednosti za škodu spôsobenú pri výkone povolania alebo potvrdenia o poistení zodpovednosti za škodu podnikateľa, ak takéto poistenie vyžaduje osobitný predpis**

**Minimálna požadovaná úroveň štandardov:**

-Požaduje sa predložiť poistný certifikát v zmysle zákona č. 138/1992 Zb.o autorizovaných architektoch a autorizovaných stavebných inžinieroch - vo výške min. **1 000 000 eur bez DPH**  (slovom: jeden milión). Požaduje sa predložiť jeho úradne overenú kópiu.

**5. podľa § 34 ods. 1 písm. a) zákona o verejnom obstarávaní - zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.**

Požaduje sa, aby uchádzač v rámci tohto zoznamu preukázal, že poskytoval služby súvisiace so ***spracovaním projektovej dokumentácie na stavbu, pri ktorej nosná konštrukcia bola z recyklovaných materiálov.***

*Požaduje sa predložiť ako originál alebo ako jeho úradne overenú kópiu.*

Obstarávateľská organizácia požaduje, aby dosiahnutý objem poskytovaných služieb v predmete zákazky v celkovom súhrne bol minimálne vo výške 69 500,- EUR bez DPH (slovom:šesťdesiatdeväťtisíc päťsto eur bez DPH) spolu za predchádzajúce tri roky ku dňu vyhlásenia verejného obstarávania na http: http://www.partnerskadohoda.gov.sk/zverejnovanie-zakaziek-nad-15-000-eur-a-zakaziek-vyhlasenych-osobou-ktorej-verejny-obstaravatel-poskytne-50-a-menej-financnych-prostriedkov-z-nfp-pre-sluzby/

K prepočtu cudzej meny na EUR sa použije kurz Európskej centrálnej banky platný ku dňu vyhlásenia verejného obstarávania <http://www.partnerskadohoda.gov.sk/zverejnovanie-zakaziek-nad-15-000-eur-a-zakaziek-vyhlasenych-osobou-ktorej-verejny-obstaravatel-poskytne-50-a-menej-financnych-prostriedkov-z-nfp-pre-sluzby/>.

V zozname poskytnutých služieb musí byť uvedená:

- identifikácia odberateľa a kontakt na odberateľa, (kontaktná osoba, telefonické spojenie, e-mailové spojenie)

- názov a stručný opis predmetu zmluvy,

- zmluvná cena zákazky v Eur bez DPH,

- lehota poskytnutia služby.

6. **Uchádzač predloží podľa § 34 ods. 1 písm. d) zákona o verejnom obstarávaní - v nadväznosti na § 35 zákona uvedením opatrení použitých uchádzačom na zabezpečenie kvality,**

Uchádzač podmienku účasti preukáže opisom technického vybavenia, študijných a výskumných zariadení a opatrení použitých uchádzačom na zabezpečenie kvality. Uchádzač predloží úradne osvedčenú kópiu certifikátu kvality vydaného nezávislou inštitúciou, ktorým sa potvrdzuje splnenie noriem zabezpečenia kvality uchádzačom alebo rovnocenný dôkaz o opatreniach na zabezpečenie kvality podľa požiadaviek na vystavenie príslušného certifikátu, resp. doklad o zabezpečení systému riadenia kvality (ISO 9001); uchádzač predloží certifikát systému riadenia kvality podľa EN ISO 9001 v oblasti projektovania stavieb, resp. iné dôkazy preukazujúce opatrenia na zabezpečenie kvality (ISO) v oblasti projektovania stavieb. Verejný obstarávateľ uzná ako rovnocenné osvedčenia vydané príslušnými orgánmi členských štátov EÚ za účelom preukázania opatrení použitých na zabezpečenie kvality.

**7. podľa § 34 ods. 1 písm. g) zákona o verejnom obstarávaní - údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov,**

Minimálny počet vyžadovaných kľúčových odborníkov: 1

Kľúčoví odborník – projektant:

* Vysokoškolské vzdelanie II. stupňa– uchádzač predloží kópiu dokladu o najvyššom dosiahnutom vzdelaní
* min. 5 rokov odbornej praxe – uchádzač predloží profesijný životopis s uvedením praxe v príslušnom odbore, podpísaným kľúčovým odborníkom
* vyžaduje sa odborná spôsobilosť pre oblasť projektovania stavieb - odborná spôsobilosť sa preukáže kópiou preukazu o odbornej spôsobilosti v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo ekvivalentného právneho predpisu,

**8. podľa § 34 ods. 1 písm. h) zákona o verejnom obstarávaní - v nadväznosti na § 36 uvedením opatrení environmentálneho manažérstva, ktoré uchádzač použije pri plnení zmluvy,**

Uchádzač podmienku účasti preukáže uvedením opatrení environmentálneho manažérstva, ktoré uchádzač použije pri plnení zmluvy alebo koncesnej zmluvy. Uchádzač predloží úradne osvedčenú kópiu certifikátu kvality, vydaného nezávislou inštitúciou, ktorým sa potvrdzuje zavedenie opatrení environmentálneho manažérstva uchádzača alebo rovnocenný dôkaz o zavedení opatrenia environmentálneho manažérstva podľa požiadaviek na vystavenie príslušného certifikátu, resp. doklad o zavedení opatrení environmentálneho manažérstva ISO 14001 v oblasti projektovania stavieb; uchádzač predloží certifikáty kvality o zavedení opatrení environmentálneho manažérstva, resp. iné dôkazy preukazujúce zavedenie environmentálneho manažérstva v projektovania stavieb. Verejný obstarávateľ uzná ako rovnocenné osvedčenia vydané príslušnými orgánmi členských štátov EÚ za účelom preukázania opatrení použitých na zabezpečenie environmentálneho manažérstva.

9. Uchádzač predloží **čestné vyhlásenie podpísané uchádzačo (alebo osobou oprávnenou konať za uchádzača):** Čestné vyhlásenie uchádzača pre splnenie technickej alebo odbornej spôsobilosti, že nasledovné činnosti stanovené zákonmi a vyhláškami bude zabezpečovať len odborne spôsobilými fyzickými osobami v rozsahu vydaného osvedčenia a oprávnenia:

a) Autorizačné osvedčenie vydané Slovenskou komorou stavebných inžinierov (ďalej len „SKSI“) podľa § 16 Zákona SNR č. 138/1992 Zb.  
o autorizovaných architektoch a autorizovaných stavebných inžinieroch v znení neskorších predpisov pre kategórie: A1: Komplexné architektonické a inžinierske služby a súvisiace technické poradenstvo, alebo I1: Inžinier pre konštrukcie pozemných stavieb v rozsahu 4-1 Projektovanie pozemných stavieb,

b)Autorizačné osvedčenie vydané Slovenskou komorou stavebných inžinierov (ďalej len „SKSI“) podľa §5 ods. 4 Zákona SNR č. 138/1992 Zb.  
o autorizovaných architektoch a autorizovaných stavebných inžinieroch v znení neskorších predpisov pre kategórie: I3– Inžinier pre statiku stavieb.

c) Autorizačné osvedčenie vydané Slovenskou komorou stavebných inžinierov (ďalej len „SKSI“) podľa § 5 ods. 5 Zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre kategórie: I4 – Inžinier pre technické, technologické a energetické vybavenie stavieb, alebo dielčie oprávnenia:

5-1 Zdravotno-technické zariadenia a inštalácie 5-2 Vykurovacie a klimatizačné zariadenia  
5-3 Elektrotechnické zariadenia  
5-5 Plynové zariadenia

5. Osvedčenie odbornej spôsobilosti vydané Ministerstvom vnútra SR podľa §11 zákona č. 314/2001 Z. z. o ochrane pred požiarmi v znení neskorších predpisov v zmysle §35 vyhlášky MV SR č. 121/2002 Z. z. o požiarnej prevencii.

10. V prípade úspešnosti svojho návrhu, naskenované originály týchto platných osvedčení a oprávnení predloží uchádzač pred podpisom zmluvného vzťahu do 7 dní od vyžiadania spolu s čestným vyhlásením, kde bude uvedené pre každý doklad predložený podľa bodov 1 až 5 (s výnimkou dokumentov vystavených na štatutárneho zástupcu), či je dokladom interného zamestnanca alebo dokladom inej osoby, t. j. subdodávateľa, ktorého technickú alebo odbornú spôsobilosť budem/e využívať pri plnení predmetu zákazky.

11. V prípade, že bude uchádzač zabezpečovať plnenie predmetu tejto zákazky prostredníctvom **subdodávateľov**, v dokumente uvedie podiel plnenia v subdodávke v percentách, stručný opis časti zákazky, ktorá bude predmetom subdodávky, identifikačné údaje subdodávateľa (ak je známy) v rozsahu obchodné meno/meno a priezvisko, adresa sídla alebo miesta podnikania, IČO alebo dátum narodenia, ak nebolo pridelené IČO. Ak nebude zabezpečovať plnenie predmetu tejto zákazky prostredníctvom subdodávateľov, túto skutočnosť uvedie v dokumente. Tento dokument bude podpísaný uchádzačom alebo osobou oprávnenou/osobami oprávnenými konať v mene uchádzača v súlade s dokladom o oprávnení podnikať alebo splnomocnenou osobou. Zoznam bude doplnený čestnými vyhláseniami subdodávateľov, že subdodávateľ bude uchádzačovi k dispozícii na účely plnenia predmetu tejto zákazky. Dokument bude opečiatkovaný pečiatkou subdodávateľa a podpísaný subdodávateľom alebo osobou oprávnenou/osobami oprávnenými konať v mene subdodávateľa v súlade s dokladom o oprávnení podnikať alebo splnomocnenou osobou.

**7. Podmienky predkladania cenovej ponuky**

**7.1 Náklady na ponuku**

Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľskej organizácii, bez ohľadu na výsledok obstarávania. Ponuky doručené na adresu obstarávateľskej organizácie a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie obstarávania.

**7.2 Uchádzač oprávnený predložiť ponuku**

Ponuku môže predložiť fyzická osoba alebo právnická osoba, ktorá na trhu poskytuje požadovanú službu. Ak ponuku predloží fyzická osoba alebo právnická osoba alebo skupina takýchto osôb, ktorá nespĺňa túto podmienku, nebude možné takúto ponuku zaradiť do vyhodnotenia. Uchádzač môže predložiť iba jednu ponuku.

Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom. Ak ponuku predloží takáto právnická osoba, nebude možné jej ponuku zaradiť do vyhodnotenia.

9**. Miesto, spôsob a lehota na predkladanie ponúk**

* 1. Lehotu na predkladanie ponúk obstarávateľská organizácia stanovila do **19.06.2019** do 13,00 hod. miestneho času.
  2. Ponuky záujemcov je potrebné doručiť v lehote na predkladanie ponúk na adresu sídla obstarávateľskej organizácie.
  3. V prípade osobného doručenia, záujemcovia doručia ponuku v lehote na predkladanie ponúk do podateľne na adresu sídla obstarávateľskej organizácie.
  4. Ponuka záujemcu predložená po uplynutí lehoty na predkladanie ponúk sa vráti záujemcovi neotvorená.
  5. Uchádzač môže svoju cenovú ponuku vziať späť, odvolať alebo zmeniť len do lehoty na predkladanie ponúk.

9.6 Lehota viazanosti cenovej ponuky

Lehotu viazanosti ponúk obstarávateľská organizácia stanovila do 31.08.2019.

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

**10. Hodnotenie ponúk a oznámenie výsledkov**

**10.1 Kritéria na hodnotenie ponúk:**

Najnižšia cena za celý predpokladaný objem predmetu zákazky v € s DPH.

Vyhodnotenie ponúk uchádzačov je neverejné.

**10.2 Oznámenie výsledkov**

Každému uchádzačovi bude doručené písomné elektronické (e-mailom) oznámenie o výsledku posúdenia ním predloženej ponuky.

**10.3 Obstarávateľská organizácia si vyhradzuje právo neprijať ani jednu z predložených ponúk.**

**10.4 Predpokladaná hodnota zákazky**

###### 69 500,- €bez DPH

V Banskej Bystrici, dňa 11.06.2019

**Prílohy:**

Príloha č. 1: Návrh na plnenie kritéria

Príloha č. 2: Vyhlásenie uchádzača (vzor)

....................................................

RNDr. Richard Müller, PhD.

generálny riaditeľ SAŽP

Príloha č.1 výzvy – Návrh na plnenie kritéria (Cenová ponuka)

***Spracovanie kompletnej projektovej dokumentácie pre stredisko environmentálnej výchovy (SEV) SAŽP v chránenom areály Dropie***

Návrh na plnenie kritéria - cena

|  |  |
| --- | --- |
| Obchodné meno/názov uchádzača: |  |
| Sídlo: |  |
| IČO: |  |
| Štatutárny zástupca uchádzača: |  |
| Kontaktné údaje (Email): |  |

V EUR

|  |  |  |  |
| --- | --- | --- | --- |
| **Predmet** | **Cena bez DPH** | **DPH** | **Cena s DPH** |
| **Projekt pre územné rozhodnutie** |  |  |  |
| **Projekt pre stavebné povolenie** |  |  |  |
| **Autorský dozor** |  |  |  |
| **Spolu za predmet** |  |  |  |

* Som platcom DPH v Slovenskej republike:

áno nie (nehodiace sa prečiarknite)

V ............................................, dňa ………………………….

........................................................................

podpis uchádzača alebo osoby oprávnenej

konať za uchádzača

Príloha č. 2: Vyhlásenie uchádzača

VZOR (žiada sa až o úspešného uchádzača)

**ČESTNÉ VYHLÁSENIE**

podľa § 32 ods. 1 písm. f) zákona o verejnom obstarávaní

Týmto ja uchádzač.........................................(obchodné meno, sídlo a  IČO uchádzača)................................................... čestne vyhlasujem, že nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ................................., dňa.............................

..................................................

Podpis uchádzača alebo osoby oprávnenej

konať za uchádzača